Általános tájékoztató

Eszközfinanszírozási összefoglaló:

Ebben az esetben a finanszírozandó eszközök olyan termelő berendezések, egyéb állóeszközök, melyek a normál finanszírozási körön túlmutató finanszírozási feladatot jelentenek, erre a területre a legtöbb lízingcég csak nagyon óvatosan merészkedik be, annak rendkívül specifikus és nehezen szabványosítható volta miatt. Mindezek ellenére a gazdasági élet egyre fokozottabban igényli az eszközfinanszírozásokat, jelentősége erősen felértékelődött az utóbbi időben, ezért az alábbiakban megkíséreljük tömören, a teljesség igényére nem törekedve összefoglalni a jelentősebb fejezeteket ebben a kérdéskörben.

1.
Finanszírozható eszközök:

Gyakorlatilag minden olyan gép, berendezés, amely fizikailag elkülöníthető egységet képez, tehát leszerelhető, elmozdítható. Alapvetően az új eszközök a lízingcégek által preferáltak, azonban használt változatuk a normál amortizációs időszakon, az öt éven belül még minden nehézség nélkül szintén a finanszírozásba bevonhatók.

2.
Szállítói elvárások:

Az ilyen jellegű finanszírozások egyik legfontosabb fedezeti eleme az úgynevezett szállítói visszavásárlási garancia, melyben a szállító egy előre meghatározott ütemezés szerinti áron visszavásárlásra vállal kötelezettséget, amennyiben a szerződés felbontását követően az eszköz újraértékesítése szükségessé válik. Nagyon fontos alapkövetelmény!

3.
Induló előleg:


Az előleg nagysága általában igazodik a finanszírozandó eszköz specifikus voltához, életkorához, a lízingbevevő bonításához, a másodlagos piaci értékesítési lehetőségekhez. Normál esetben a nettó vételár 20%-ától már működhet a rendszer, ettől kisebb (akár nulla százalék is) vagy nagyobb is lehet az előleg összege.

4.
Finanszírozási formák:


Tipikus a zártvégű pénzügyi lízing (előleg+teljes Áfa indulás, nulla % maradvány érték), de lehetséges korlátozottan a nyíltvégű pénzügyi lízing (előleg+áfa, 10 % maradvány érték) illetve az operatív lízing (előleg+áfa, 10 – 30% közötti maradvány érték), itt a leírás a bérlet szabályai szerint alakul.

5.
Kamatszintek:


A finanszírozás történhet Forint, vagy deviza bázison. Forintbázis esetén az átlag kamatszint általában 20% feletti, míg devizabázis esetén 10 – 11 % körül mozog.

6.
Futamidő:

A futamidő új eszköz esetében 60 hónapig terjedhet, használt eszköz esetében nagyon ritkán lépheti túl a 36 hónapot.

7.
Finanszírozók:

A magyar pénzpiacon ismert és elismert nevű, közvetlen banki háttérrel dolgozó, tehát a legkedvezőbb kamatszintű lízingcégek, melyek ajánlatát mindig eredeti és változatlan formában kapja meg a végfelhasználó.

Mivel gyakorlatilag nincs két egyforma megoldandó feladat, egy adott finanszírozási probléma megoldása során gondoskodunk a lehetséges összes finanszírozási ajánlat begyűjtéséről, az ajánlatok költségszintjének optimalizálásáról, a konkrét lebonyolításról vevői és szállítói oldalon egyaránt. Évtizedes szakmai rutinunkkal, éves szinten a milliárdos nagyságrendben mozgó szerződésmennyiséggel, partnereink nevével, pl. Raiffeisen Lízing, K&H Lízing, Hypo Lízing, Budapest Lízing, DFS Lízing, stb. garantáljuk a lízingpiac átfogó elemzését, így ügyfeleink az elemzés eredménye függvényében szabadon választhatják ki az általuk is legjobbnak ítélt finanszírozásokat iránymutatásunk mellett.

Szgk. Finanszírozási összefoglaló:
1.
Finanszírozható eszközök:

Gyakorlatilag minden személygépkocsi típus finanszírozható. Alapvetően az új gépkocsik a lízingcégek által preferáltak, azonban használt változatuk a normál elhasználódási időszakon, gyakorlatilag tíz év életkoron belül (futamidő végéig max. 10 év életkor) még minden nehézség nélkül a finanszírozásba bevonhatók. A belföldi vagy külföldi eredet egyaránt megfelelő, illetve bármely kiemelt luxuskategóriás szgk. szintén finanszírozható.

2.
Szállítói elvárások:

A finanszírozások egyik fedezeti eleme lehet az úgynevezett szállítói visszavásárlási garancia, melyben a szállító egy előre meghatározott ütemezés szerinti áron visszavásárlásra vállal kötelezettséget, amennyiben a szerződés felbontását követően az eszköz újraértékesítése szükségessé válik. Jelenleg a finanszírozók csak kivételes esetben tartanak igényt a visszavásárlási garanciára, jelenősége egyre csökken. Ennél fontosabb, hogy a legtöbb lízingcég csak az „5010. gépjármű kereskedelem” tevékenységi körrel rendelkező, adó és illetékmentes lebonyolításra alkalmas vállalkozásokkal köt adásvételi szerződést. Az ilyen jellegű közvetítés díja jellemzően a bruttó járműérték 1%-a.

3.
Induló előleg:


Az előleg nagysága általában igazodik a finanszírozandó eszköz specifikus voltához, életkorához, a lízingbevevő bonításához, a másodlagos piaci értékesítési lehetőségekhez. Normál esetben a nettó vételár 20%-ától már működhet a rendszer, ettől kisebb (akár nulla százalék is) általában csak speciális kereskedői kedvezmények esetében érhető el. Igény esetén az előleg összege max. 65% lehet.

4.
Finanszírozási formák:


Tipikus a zártvégű pénzügyi lízing (előleg+teljes Áfa indulás, nulla % maradvány érték), de lehetséges korlátozottan a nyíltvégű pénzügyi lízing (előleg+áfa, 10 % maradvány érték) illetve az operatív lízing (előleg+áfa, 10 – 30% közötti maradvány érték), itt a leírás a bérlet szabályai szerint alakul, valamint a pénzhitel is. Fontos specifikus jellemző, hogy a szgk. esetében az Áfa nem igényelhető vissza. A bérletet (operatív lízinget) kivéve bármely forma egyaránt alkalmas magánjellegű és vállalati célra is.

5.
Kamatszintek:


A finanszírozás történhet Forint, vagy deviza bázison. Forintbázis esetén az átlag kamatszint általában 20% feletti, míg devizabázis esetén 10 – 11 % körül mozog.

6.
Futamidő:

A futamidő új vagy használt szgk. esetében 60 hónapig terjedhet, a költség optimum általában a 36 hónapos futamidőnél figyelhető meg.

7.
Finanszírozók:

A magyar pénzpiacon ismert és elismert nevű, közvetlen banki háttérrel dolgozó, tehát a legkedvezőbb kamatszintű lízingcégek, melyek ajánlatát mindig eredeti és változatlan formában kapja meg a végfelhasználó.

8.
Szükséges dokumentumok:

Magánszemélyek esetében 2 különböző  fényképes igazolvány, közüzemi számla, nagyobb hitelösszeg esetén kereset vagy jövedelem igazolás.


Egyéni vagy társas vállalkozások esetében az előző kettő év mérlege/adóbevallása, a vállalkozás alapító dokumentumai, Apeh-Tb. igazolás tartozás mentességről.


Mindkettő esetben a jármű forgalmi engedélye, eredetvizsgálata szintén szükséges.

Mivel gyakorlatilag nincs két egyforma megoldandó feladat, egy adott finanszírozási probléma megoldása során gondoskodunk a lehetséges összes finanszírozási ajánlat begyűjtéséről, az ajánlatok költségszintjének optimalizálásáról, a konkrét lebonyolításról vevői és szállítói oldalon egyaránt. Évtizedes szakmai rutinunkkal, éves szinten a milliárdos nagyságrendben mozgó szerződésmennyiséggel, partnereink nevével, pl. Raiffeisen Lízing, K&H Lízing, Hypo Lízing, Budapest Lízing, DFS Lízing, stb. garantáljuk a lízingpiac átfogó elemzését, így ügyfeleink az elemzés eredménye függvényében szabadon választhatják ki az általuk is legjobbnak ítélt finanszírozásokat iránymutatásunk mellett.

Thgk. Finanszírozási összefoglaló

1.
Finanszírozható eszközök:

Gyakorlatilag majdnem minden személygépkocsi típus finanszírozható, kivéve a régi szocialista gyártású járműveket, mint pl. IFA, Skoda, Liaz, Rába. Alapvetően az új gépkocsik a lízingcégek által preferáltak, azonban használt változatuk a normál elhasználódási időszakon, gyakorlatilag 8 év életkoron belül (futamidő végéig max. 8 év életkor) még minden nehézség nélkül a finanszírozásba bevonhatók, de maximum 14 éves életkorig még korlátozottan szintén megoldható a finanszírozás. A belföldi vagy külföldi eredet egyaránt megfelelő, illetve bizonyos előfeltételek megléte esetén az import akár még előfinanszírozható is.

2.
Szállítói elvárások:

A finanszírozások egyik fedezeti eleme lehet az úgynevezett szállítói visszavásárlási garancia, melyben a szállító egy előre meghatározott ütemezés szerinti áron visszavásárlásra vállal kötelezettséget, amennyiben a szerződés felbontását követően az eszköz újraértékesítése szükségessé válik. Jelenleg a finanszírozók csak bizonyos esetben tartanak igényt a visszavásárlási garanciára, jelenősége a gyengülő bonitással együtt nő. Fontos, hogy a legtöbb lízingcég csak az „5010. gépjármű kereskedelem” tevékenységi körrel rendelkező, adó és illetékmentes lebonyolításra alkalmas vállalkozásokkal köt adásvételi szerződést. Az ilyen jellegű közvetítés díja jellemzően a bruttó járműérték 1%-a.

3.
Induló előleg:


Az előleg nagysága általában igazodik a finanszírozandó eszköz specifikus voltához, életkorához, a lízingbevevő bonításához, a másodlagos piaci értékesítési lehetőségekhez. Normál esetben a nettó vételár 20%-ától már működhet a rendszer, ettől kisebb (akár nulla százalék is) is elérhető, természetesen megfelelő bonítás mellett.

4.
Finanszírozási formák:


Tipikus a zártvégű pénzügyi lízing (előleg+teljes Áfa indulás, nulla % maradvány érték), de lehetséges korlátozottan a nyíltvégű pénzügyi lízing (előleg+áfa, 10 % maradvány érték) illetve az operatív lízing (előleg+áfa, 10 – 30% közötti maradvány érték), itt a leírás a bérlet szabályai szerint alakul. 

5.
Kamatszintek:


A finanszírozás történhet Forint, vagy deviza bázison. Forintbázis esetén az átlag kamatszint általában 20% feletti, míg devizabázis esetén 10 – 11 % körül mozog.

6.
Futamidő:

A futamidő új vagy használt szgk. esetében 60 hónapig terjedhet, a költség optimum általában a 36 hónapos futamidőnél figyelhető meg.

7.
Finanszírozók:

A magyar pénzpiacon ismert és elismert nevű, közvetlen banki háttérrel dolgozó, tehát a legkedvezőbb kamatszintű lízingcégek, melyek ajánlatát mindig eredeti és változatlan formában kapja meg a végfelhasználó.

8.
Szükséges dokumentumok:

Egyéni vagy társas vállalkozások esetében az előző kettő év mérlege/adóbevallása, a vállalkozás alapító dokumentumai, Apeh-Tb. igazolás tartozás mentességről.


Minden esetben a jármű forgalmi engedélye, eredetvizsgálata szintén szükséges.

Mivel gyakorlatilag nincs két egyforma megoldandó feladat, egy adott finanszírozási probléma megoldása során gondoskodunk a lehetséges összes finanszírozási ajánlat begyűjtéséről, az ajánlatok költségszintjének optimalizálásáról, a konkrét lebonyolításról vevői és szállítói oldalon egyaránt. Évtizedes szakmai rutinunkkal, éves szinten a milliárdos nagyságrendben mozgó szerződésmennyiséggel, partnereink nevével, pl. Raiffeisen Lízing, K&H Lízing, Hypo Lízing, Budapest Lízing, DFS Lízing, stb. garantáljuk a lízingpiac átfogó elemzését, így ügyfeleink az elemzés eredménye függvényében szabadon választhatják ki az általuk is legjobbnak ítélt finanszírozásokat iránymutatásunk mellett.

1 Forgó és Társa Bt., illetve jogutódja Forgó és Társa Kft.

